Ngohe Aromatawai: E tū, Tāne Mahuta

Paerewa Paetae Hauora 91792: Te arotake i tētahi kaupapa tiaki taiao i runga i te tirohanga Māori

Aronga: Hauora 2.3B v1

Whiwhinga: 5

Te Horopaki

Ko tāu mahi he arotake i te whaihua, ki tā te Māori titiro, o ngā rautaki e hāpai ana i te hauora o tētahi ngahere i tōu nā rohe.

Ka tuhi koe i tētahi pūrongo hei tuku ki Te Papa Atawhai e whakaahua ana i ngā rautaki e whāia ana me ōna whaihua ki tā te Māori titiro.

Ka aromatawaingia te pūrongo i runga i te hōhonu o tō tātari i te whaihua, i runga i tā te Māori titiro, o ngā rautaki e hāpai ana i te noho ora o tētahi ngahere i tō rohe.

Kei wareware, me āta whakarite te roanga o te wā e tutuki pai ai ngā mahi katoa mō tēnei aromatawai.

**Hei Mahi**

Tēnā tuhia he pūrongo ki Te Papa Atawhai e whakaatu ana i te whaihua, ki tā te Māori titiro, o ngā rautaki e whāia ana hei hāpai i te hauora o tētahi ngahere i tō rohe.

Me mātua whai wāhi ki tō pūrongo ētahi titiro maha me ētahi āhuatanga maha. Hei tauira:

* He aha ngā take/āhuatanga e pāpā nei, e ngau nei ki te ngahere i tō rohe? He aha ngā pānga o tēnei ki te hauora me te noho ora o ngā whānau, ngā hapū me te/ngā iwi kāinga?
* He aha ngā rautaki e whāia ana hei hāpai i te noho ora o te ngahere nei?
* He aha ngā pānga o ngā rautaki nei ki ngā tini a Tāne, arā, ki ngā rākau māori, ngā manu me ērā atu hanga ora māori kei te ngahere nei?
* He pēhea te kaha whakaata mai a ngā rautaki i te tirohanga Māori?
* He aha ngā tikanga Māori e whāia ana hei tautoko i te hauora o te ngahere?

Mā kōrua ko tō kaiako hei whakatau te āhua o te tuku o te pūrongo. Hei tauira: he pūrongo ataata, he whakaaturanga ki mua i te aroaro o te hunga whakarongo, he tuhinga roa, he aha atu rānei.

**He Rauemi**

Te Roroa – Waipoua Forest <http://www.teroroa.iwi.nz/kauri-park-proposal.html>

Department of Conservation <https://www.doc.govt.nz/>

Taunakitanga: Hauora 91792 E tū, Tāne Mahuta

|  |  |  |
| --- | --- | --- |
| Taunakitanga mō te Paetae | Taunakitanga mō te Kaiaka | Taunakitanga mō te Kairangi |
| Ka whakaahua i:* ngā waiaro, ngā uara me ngā whakapono o te iwi ki tētahi kaupapa tiaki taiao whakaharahara
* ngā tirohanga a ētahi atu tāngata, rōpū rānei ki te kaupapa tiaki taiao
* te kaha, te kore kaha rānei o te kaupapa tiaki taiao ki te whakaata i te tirohanga Māori.

Ka whai whakaaro mō te whakapakari ake i te kaupapa tiaki taiao kia whakaataria te tirohanga Māori.*Hei tauira:**Kua whakaahuahia e te ākonga te whaihua, ki tā te Māori titiro, o ngā rautaki e hāpaingia ake ai te oranga tonutanga o te ngahere.* | Ka whakamārama i:* ngā waiaro, ngā uara me ngā whakapono o te iwi ki tētahi kaupapa tiaki taiao whakaharahara
* ngā tirohanga a ētahi atu tāngata, rōpū rānei ki te kaupapa tiaki taiao
* te kaha, te kore kaha rānei o te kaupapa tiaki taiao ki te whakaata i te tirohanga Māori.

Ka whakapuaki whakaaro mō te whakapakari ake i te kaupapa tiaki taiao kia whakaataria te tirohanga Māori.*Hei tauira:**Kua whakamāramahia e te ākonga te whaihua, ki tā te Māori titiro, o ngā rautaki e hāpaingia ake ai te oranga tonutanga o te ngahere.* | Ka whakamārama me pēhea te whakapakari ake i te kaupapa tiaki taiao kia whakaataria te tirohanga Māori, ā, ka tautoko hoki i ngā whakaaro ki ngā kōrero taunaki.*Hei tauira:**Kua tātarihia e te ākonga te whaihua, ki tā te Māori titiro, o ngā rautaki e hāpaingia ake ai te oranga tonutanga o te ngahere.**Kua āta tautokohia ngā whakaaro ki ngā kōrero taunaki.* |